XVII Europos futbolo čempionatas
XVII Europos futbolo čempionatas (arba Euro 2024) – septynioliktas Europos čempionatas, kuris vyko 2024 m. birželio 14 – liepos 14 dienomis. Tai buvo trečias kartas, kai varžybos vyko Vokietijos teritorijoje – 1988 m. Europos čempionatas vyko Vakarų Vokietijoje, o 2020 m. čempionate, vykusiame 11 Europos šalių, vyko 3 rungtynės. Norą organizuoti 2024 m. Europos futbolo čempionatą išreiškė dvi šalys – Vokietija ir Turkija. 2018 m. spalio mėn. Vokietija balsavimu buvo išrinkta čempionato organizatore. Čempionais tapo Ispanijos futbolininkai, finale nugalėję anglus.